საქართველოს სასჯელაღსრულების, პრობაციისა და იურიდიული დახმარების საკითხთა მინისტრის

ბრძანება №125
2012 წლის 15 აგვისტო
ქ. თბილისი
„მსჯავრდებულთან ვიდეოპაემნით სარგებლობის წესის დამტკიცების თაობაზე“ საქართველოს სასჯელაღსრულების, პრობაციისა და იურიდიული დახმარების საკითხთა მინისტრის 2011 წლის 5 აპრილის №55 ბრძანებაში ცვლილების შეტანის თაობაზე

„ნორმატიული აქტების შესახებ“ საქართველოს კანონის მე-20 მუხლის მე-4 პუნქტის შესაბამისად, ვბრძანებ:
მუხლი 1. „მსჯავრდებულთან ვიდეოპაემნით სარგებლობის წესის დამტკიცების თაობაზე“ საქართველოს სასჯელაღსრულების, პრობაციისა და იურიდიული დახმარების საკითხთა მინისტრის 2011 წლის 5 აპრილის №55 ბრძანებით (ვებგვერდი www.matsne.gov.ge, სარეგისტრაციო კოდი 100040000.22.038.016040 თარიღი 11.04.2011) დამტკიცებულ წესში შეტანილ იქნეს ცვლილება:
ა) მე-2 მუხლის მე-2 პუნქტი ჩამოყალიბდეს შემდეგი რედაქციით: 
„2. მსჯავრდებულთან ერთჯერადი ვიდეოპაემნის ხანგრძლივობა არ უნდა აღემატებოდეს 15 წუთს, რომლის საფასური შეადგენს 15 ლარს და ირიცხება პრობაციის ეროვნული სააგენტოს ანგარიშზე. მინისტრის გადაწყვეტილებით შესაძლებელია ვიდეოპაემნით სარგებლობა განხორციელდეს საფასურის გადახდის გარეშე.“;
ბ) მე-2 მუხლს დაემატოს შემდეგი შინაარსის 21 პუნქტი:
„21. ვიდეოპაემნით სარგებლობისათვის დაწესებული საფასურის გადახდისაგან თავისუფლდებიან მსჯავრდებულის ახლო ნათესავები (შვილი, მეუღლე, მშობელი (მშვილებელი), ნაშვილები და მისი შთამომავალი, შვილიშვილი, და, ძმა, დისწული, ძმისწული და მათი შვილები, ბებია და პაპა, ბებიის დედ-მამა და პაპის დედ-მამა (როგორც დედის, ისე მამის მხრიდან), ბიძა (დედის ძმა და მამის ძმა), დეიდა, მამიდა, ბიძაშვილი, დეიდაშვილი და მამიდაშვილი, აგრეთვე ის პირი, რომელთანაც ცხოვრობდა და ეწეოდა საერთო მეურნეობას პატიმრობის/თავისუფლების აღკვეთის დაწესებულებაში მოხვედრამდე ბოლო 2 წლის განმავლობაში), რომლებიც რეგისტრირებულნი არიან სოციალურად დაუცველი ოჯახების მონაცემთა ერთიან ბაზაში და რომელთა სოციალურ-ეკონომიკური მდგომარეობის მაჩვენებელი ნაკლებია საარსებო შემწეობის მისაღებად საქართველოს მთავრობის მიერ დადგენილ ზღვრულ ქულაზე.“;
გ) მე-3 მუხლის მე-2 პუნქტს დაემატოს შემდეგი შინაარსის „ე1“ ქვეპუნქტი:

„ე1) მითითებას არის თუ არა განმცხადებელი სოციალურად დაუცველი პირი.“;
დ) ამოღებულ იქნეს მე-3 მუხლის მე-4 პუნქტი.

ე) მე-3 მუხლს დაემატოს შემდეგი შინაარსის მე-13 პუნქტი:

„13. ამ ბრძანების მე-2 მუხლის 21 პუნქტით გათვალისწინებულმა პირებმა დადგენილი საფასურისაგან გათავისუფლების მიზნით, ვიდეოპაემნის გამართვამდე უნდა წარმოადგინონ მსჯავრდებულთან ახლო ნათესაობის დამადასტურებელი შესაბამისი დოკუმენტი და ამონაწერი სოციალურად დაუცველი ოჯახების მონაცემთა ერთიანი ბაზიდან.“;
ვ) ბრძანების დანართი №1 ჩამოყალიბდეს თანდართული სახით.

(დანართი №1)

გ ა ნ ც ხ ა დ ე ბ ა

–––––––––––––––––––––––––––––––––––––––––––––––––––––––––––––––––––––––––––––––––––––

(არასაპატიმრო სასჯელთა აღსრულებისა და პრობაციის ბიუროს უფროსი)

1. განმცხადებლის მონაცემები: –––––––––––––––––––––––––––––––––––––––––––––––––––––––

 (სახელი, გვარი, მამის სახელი)

პირადი № ––––––––––––––––––––––––––––––––––––––

_____________________________________________________________________________________

(ტელეფონის ნომერი, მისამართი რეგისტრაციის მიხედვით/ფაქტობრივი)

_____________________________________________________________________________________

 (მსჯავრდებულის სახელი, გვარი, მამის სახელი)

_____________________________________________________________________________________

 (დაწესებულება, სადაც სასჯელს იხდის მსჯავრდებული)

_____________________________________________________________________________________

 (ვიდეოპაემნის განხორციელების თარიღი: რიცხვი, თვე, წელი)

_____________________________________________________________________________________

 (განმცხადებლის კავშირი მსჯავრდებულთან)

 ხართ თუ არა სოციალურად დაუცველი პირი: □ დიახ □ არა 
2. ვიდეოპაემანში მონაწილე პირის მონაცემები: –––––––––––––––––––––––––––––––––

 (სახელი, გვარი, მამის სახელი)

პირადი № ––––––––––––––––––––

–––––––––––––––––––––––––––––––––––––––––––––––––––––––––––––––––––––––––––––

(ვიდეოპაემანში მონაწილე პირის კავშირი მსჯავრდებულთან)

ხართ თუ არა სოციალურად დაუცველი პირი: □ დიახ □ არა 
3. ვიდეოპაემანში მონაწილე პირის მონაცემები: –––––––––––––––––––––––––––––––––

 (სახელი, გვარი, მამის სახელი)

პირადი № ––––––––––––––––––––

–––––––––––––––––––––––––––––––––––––––––––––––––––––––––––––––––––––––––––––

(ვიდეოპაემანში მონაწილე პირის კავშირი მსჯავრდებულთან)

ხართ თუ არა სოციალურად დაუცველი პირი: □ დიახ □ არა 
––––––––––––––––––––––––––––––––––– 

––––––––––––––––––––––––––––––––––––––––––

(განმცხადებლის ხელმოწერა და თარიღი)

 (მსჯავრდებულის თანხმობა/უარი და  ხელმოწერა)

მუხლი 2. ბრძანება ამოქმედდეს გამოქვეყნებისთანავე.
ხ. კალმახელიძე
